 

**Universitatea din Oradea**, prin **Facultatea de Științe Economice** și **Facultatea de Drept**, în parteneriat cu **Asociația pentru Promovarea Afacerilor în România (APPAR)**, anunță lansarea oficială a proiectului **SPELSE – Parteneriate sustenabile pentru angajabilitatea îmbunătățită a studenților la Științe Economice, Drept și Administrație Publică,** cod SMIS 308838. Conferința de deschidere a proiectului va avea loc pe **6 martie 2025, ora 12:00**, în **Aula Magna a Universității din Oradea**.

Proiectul SPELSE se derulează în perioada **ianuarie 2025 – decembrie 2026** și își propune să faciliteze creșterea ratei de participare a unui numar de **251 de studenți** la programe de învațare la locul de munca prin stagii de practica din cadrul parteneriatelor nou înființate sau îmbunatațite între Universitatea din Oradea și potențialii angajatori facilitând inserția pe piața muncii a unui numar de 251 de studenți prin dezvoltarea competențelor antreprenoriale, a abilitaților socio-emoționale și prin realizarea unei analize în vederea anticiparii unor nevoi orizontale de dezvoltare a ofertei educaționale.

Valoare totală eligibila a proiectului SPELSE este 4926804,98 RON, din care cofinanțare din partea Uniunii Europene: 4187784,23 lei și cofinanțare buget national: 688995,8 lei

Prin participarea în proiectul SPELSE, studenții vor beneficia de:

* **Burse** în cuantum de 500 de lei/student;
* **Stagii de practică** în domenii relevante și specifice pentru programul de studii urmat, asigurând o tranziție mai ușoară de la educație la carieră;
* **Workshop-uri specializate**, axate pe comunicare asertivă, motivație și productivitate personală, gestionarea stresului și a conflictelor;
* **Cursuri de formare antreprenorială**, menite să le dezvolte competențele pentru un viitor în lumea afacerilor;
* **Concursuri de planuri de afaceri**, cu premii atractive și oportunități de mentorat;
* **Adaptarea ofertei educaționale** la tendințele pieței muncii, incluzând inteligența artificială, digitalizare și competențe verzi.

Acest proiect are un **impact major asupra comunității**, pregătind viitorii profesioniști pentru provocările economiei digitale și sustenabile. De asemenea, consolidarea colaborării între mediul academic și mediul de afaceri asigură o mai bună corelare între cerințele pieței muncii și competențele absolvenților.

SPELSE va sprijini încheierea, dezvoltarea și consolidarea a cel puțin **48 de parteneriate** între Universitatea din Oradea și angajatori din diverse domenii, creând astfel un cadru propice pentru inserția socio-profesională de succes a absolvenților în științe economice, drept și administrație publică.

„*Prin acest proiect, ne propunem să oferim studenților instrumentele necesare pentru a-și construi o carieră de succes. Stagiile de practică de specialitate, dezvoltarea competețelor antreprenoriale și a abilităților transversale, precum și colaborările strategice cu angajatorii sunt piloni esențiali pentru dezvoltarea profesională și personală a viitorilor absolvenți*”, a declarat decanul Facultății de Științe Economice din cadrul Universității din Oradea, doamna **prof.univ.dr.habil. Diana Sabău-Popa-Manager proiect SPELSE**.

**Proiectul SPELSE - Pregătește-te pentru Succes pe Piața Muncii!**

 